JohanHeinsen/ENO huggingface dataset:
Viborger Samler, 1847-08-16
Horbeløv og Falqversløv Sognekald paa Falster, gl. Angivelse 488 Rd., har nu følgende Jndtægter: 1) Korntienden efter fast confirmeret Tiendeforening leveres in natura med 60 Tdr. Hvede, 86 Tdr. Rug, 151 Tdr. Byg, 101 Tdr. Havre og 47 Tdr. Erter. Tiendepenge af Huusmænd udgjøre c. 45 Rbd. 2) 80 Ydegæs. 3) Afgift af Mensalgods 11 Tdr. Byg, 58 Rbd., 338 Arbeidsdage, 4 Renter af Embedet tilhørende Capitaler 74 Rbd. 5) Refusioner 40 Tdr. Byg, 7 Tdr. Havre. og 7 Rbd. 3 Mk. 6) Offer og Accidentser c. 400 Rbd. 7). 80 Læs Tørv, som skæres paa en Embedet tilhørende Mose, 8) De Præsten tilkommende Høstdage anslaaes til 100. Præstegaarden staaer for Hartkorn efter den nye Matricul 17 Tdr., og bestaar af 80 Tdr. Land Agerjord og 40 Tdr. Land 1/2 Miil fra Præstegaarden beliggende Skovpart, der benyttes deels til Græsning og deels til Agerland, og hvorpaa kun findes enkeltstaaende Træer. En Sjettedeel af Bankheftelsen 366 Rbd. 84 s. er indfriet ved Laan af offentlige Midler. Kongelige Skatter og andre Afgifter m.v. udgjøre c. 200 Rbd., Afgift til Pastoratets Skolevæsen 50 Rbd., til Skolelærerhjælpekassen 1 Rbd. 3 Mk. Landemodserpenser 80 a 90 Rbd. Artillerihest holdes. Enkepension bliver at svare.
Viborger Samler, 1847-08-16
Domme, afsagte i den Kongl. Landsoverret i Viborg, den 12te Juli 1847. Nr. 157. – Ldsorpkt. Holm som Actor, contra Tiltalte Christiane Christensdatter og Maren Mortensdatter (Ldsoprykt, Juul), tiltalt for at have borttaget nogle Tørv af en Stak, der stod udenfor Hjørring By paa en uindhegnet Plads, og ved Hjørring Kjøbstads Extraret dømte hver til at hensættes i Fængsel paa Vand og Brød i 2 Gange 5 Dage. Dom: "De Tiltalte, Christiane Christensdatter og Maren Mortensdatter, bør hensættes i Fængsel hver i 5 Dage. Nr. 191. - Ldsorpkt. Nyboe som Actor, contra Tiltalte Carl Christian Adolph Frederiksen (Ldsovrpkt. Juul), tiltalt for Tyveri, og ved Horsens Kjøbstads Extraret dømt til at hensættes i Fængsel paa Vand og Brød i 2 Gange 5 Dage. - Dom: "Underretsdommen bør ved Magt at stande. Nr. 192. - Ldsorpkt. Nyboe som Actor, contra Arrestanten Jens Nielsen (Ldsorpkt. Jespersen), tiltalt for JndbrudsTyveri, og ved Venneberg Herreds Extraret dømt til at hensættes til Fæstningsarbeide i 8 Aar. - Dom: Underretsdommen bør ved Magt at stande.
Viborger Samler, 1847-08-16
Nr. 53. - Auctionsholder Pachnes i Veile (Ldsoprykt, Cancelliraad Møller), contra Fabrikant Dalgas sammesteds (Ldsovrpkt. Jespersen).¬
Viborger Samler, 1847-08-16
(Citanten, Auctionsholder Pachnes, paaanker under nærværende Sag en inden Veile Bytingsret den 1ste October 1846 afsagt Dom i en Sag, anlagt mod ham af Jndstævnte, Fabrikant Dalgas, betræffende fornærmelige Udladelser, som Citanten skal have fremført imod Jndstævnte i et Jnserat, der indeholdes i Tillægsbladet til Veile Amts politiske og Avertissements-Tidende Nr. 60 for Aaret 1846) Ved bemeldte Dom er saaledes kjendt Ret: "De af Jndstævnte, Borgerrepræsentant og Auctionsholder Pachness, mod Citanten, Stænderdeputeret og Borgerrepræsentant Dalgas, i Tillægsbladet til Veile Amts politiske og Avertissements-Tidende Nr. 60 for nærværende Aar, i et Jnserat betitlet Til Hr. Stænderdeputeret Dalgas, Formand for Borgerrepræsentanterne i Veile indførte fornærmelige Udladelser, at Citanten har handlet som en kivlysten og hovmodig Daare", at han fremturer i sit Overmod og at han griber enhver Anledning til Strid med Jndstævnte, bør døde og magtesløse at være, saa at de ikke komme Citanten til Skade paa Ære, gode Navn og Rygte i nogen Maade; og bør Jndstævnte forsit i denne Henseende udviste Forhold bøde 50 Rbd. til VeilByes Fattigkasse, og være den i Forordn. 27de Septbr. 1799 6 20 anordnede Censur underkastet i 1 Aar. Saa bør Jndstævnte og betale Rettens Gebyhr, Skriversalarium og stemplet Papiir, som til Sagen, saafremt den ikke fra Citantens Side havde været beneficeret, skulde have været forbrugt, samt i Salarium til Citantens befalede Sagfører, Procurator Kragballe 10 Rbd. Det Jdømte at udredes inden 15 Dage efter denne Doms lovlige Forkyndelse under Adfærd efter Loven.
Viborger Samler, 1847-08-16
- Dom: "Med Hensyn til den i Underretsdommens Conclusion sidst udhævede Udladelse afvises Sagen fra Underretten, Jøvrigt bør bemeldte Dom ved Magt at stande. Processens Omkostninger for Overretten betaler Citanten til Jndstævnte med 16 Rbd. Det Jdømte udredes inden 8 Uger efter denne Doms lovlige Forkyndelse under Adfærd efter Loven. Nr. 75. - Proprietair Bruun til Birkumgaard (Ldsorpkt. Cancelliraad Møller), contra Gaardfæsterne Niels Rollesens Enke og Peder Lykkegaard med Fl. (Ldsorpt. Jespersen befalet).¬
Viborger Samler, 1847-08-16
(Hoved-Citanten, Proprietair Bruun, paaanker under nærværende Sag en inden Hvetboe Herreds Ret den 2den Decbr. 1846 afsagt Dom i en Sag, anlagt af ham mod Contractanterne, Gaardfæsterne under det paa Øen Gjøli Liimfjorden beliggende Birkumgaards Gods, Niels Rolle sens Enke, Peder Lykkegaard, Jens Rom, Christen Jørgensen, Peder Jensen Torpet, Lars Møller, Peder Laursen, og Christen Skoven, til at erstatte ham, hvad han har betalt for Forfærdigelsen af 8te Fiskegarn, hvilket Arbeide Contractanterne efter 2den Post i de til dem udstædte Fæstebreve formeentligen vare pligtige at udføre, idet de have anseet Bestemmelsen derom i Fæstebrevene for ugyldig, og Hovedeitanten har til Beviis for, hvad han saaledes for hver isæt af Contractanterne har betalt, under Sagen produceret 8te qvitterede Regninger, hvis samlede Beløb udgjør 14 Rbd. 5 Mk.) Ved bemeldte Dom er saaledes kjendt for Ret: "De Jndstævnte, 1) Niels Rollesens Enke, 2) Peder Lykkegaard, 3) Jens Rom, 4) Christen Jørgensen, 5) Peder Jensen Torpet, 6) Lars Møller, 7) Peder Laursen og 8) Christen Skoven, alle Gaardfæstere paa Gjøl, bør imod til Citanten, Proprietair C. J. Bruun til Birkumgaard, at betale hver især 4 Mk. med lovlige Renter 4 pCt. fra den 22de Juli d. A. indtil Betaling skeer, forøvrigt for Citantens Tiltale i denne Sag frie at være. Sagens Omkostninger ophæves. Det Jdømte at efterkommes inden 15 Dage efter denne Doms lovlige Forkyndelse under Adfærd efter Loven." – Dom: "Contractanterne, 1) Niels Rollesens Enke, 2) Jens Rom, 3) Christen Jørgensen, 4) Peder Jensen Torpet, 5) Peder Lykkegaard, 6) Christen Skoven, 7) Lars Møller og 8) Peder Laursen, bør til Hovedeitanten, Proprietair Bruun til Birkumgaard, betale, de fire Førstnævnte hver 1 Rbd. 34 s., Nr. 5 og 6 hver 1 Rbd. 44 s. og Nr. 7 og 8 hver 1 Rbd. 56 s., hvorhos de hver for sit Vedkommende bør af fornævnte Summer erlægge 4 pCt. Rente fra den 22de Juli f. A. indtil Betaling skeer. Processens Omkostninger for begge Retter ophæves. Det Jdømte udredes inden 8 Uger efter denne Doms lovlige Forkyndelse under Adfærd efter Loven.
Viborger Samler, 1847-08-16
(Citanten Gaardeier og Møllebygger Schnoor, paaanker under nærværende Sag en inden Nørvang og Tørrild, Herreders Politiret den 29de Septbr. 1846 afsagt Dom i en Sag, anlagt mod ham af Jndstævnte, Smed Peder Jensen, betræffende formeentlige af Citanten imod Jndstævnte udøvede reelle Jnjurier). Ved bemeldte Dom er saaledes kjendt for Ret: "Jndklagede, Møllebygger og Gaardmand Schnoor, bør til Veile Amts Fattigkasse at bøde 30 Rbd. Saa bør han og betale til Klageren, Smeden Peder Jensen af Bierlef, Processens Omkostninger med 5 Rbd. At efterkommes inden 3de Solemærker efter denne Doms lovlige Forkyndelse under Adfærd efter Loven." - Dom: "Politiretsdommen bør ved Magt at stande. At efterkommes inden 8te Uger efter denne Doms lovlige Forkyndelse under Adfærd efter Loven."
Viborger Samler, 1847-08-17
75 Aarg. Kongelig allernaadigst privilegeret StiftsCivinde. Forsendes med Brevposten i Danmark og Hertugdømmerne. Tirsdagen den 17de August 1847. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-08-17
Nyeste Postefterretninger. Storbritannien og Jrland. Hamborg, den 14de August. Jfølge de efter Kl. 5 i Eftermiddag ankomne Londonerberetninger af 12te Aug. om Morgenen, ere anmeldte paa Londonerbørsen tvende nye og temmelig betydelige Fallissements, nemlig de tvende Firmaer – Firmen Coventry & Sheppard og King Melvil& Comp. Enhvers Massa skal beløbe sig til c. 200,000 Lstl. – Om Londonerkornmarkedet den 11te Aug. hedder det i fornævnte Beretninger: "Vi havde idag, saaat sige, ingen Tilførsel af engelske Kornvarer, derimod 16,570 Overs fremmed Hvede og 36,280 Sække Meel. Handelen trykkes, alle Kornartikler dale mere og mere i Prisen, og kun faa Salg komme istand til Mandagspriserne.
Viborger Samler, 1847-08-17
Frankerig. Paris, den 10de Aug. Regjeringens Organ udtaler sit bifald i Anledning af Pavens Sammenkaldelse af Deputerede til en raadslaaende Forsamling i Rom. Endskjøndt Valget af de Deputerede endnu lader Meget tilbage at ønske og ganske er i Regjeringens Hænder, saa er den offentlige Mening dog meget vel tilfreds med Listen over de Deputerede.
Viborger Samler, 1847-08-17
Kongeriget Holland. Fra Haag meldes under 10de Aug., at den halvofficielle Journal de la Haiemodsiger i følgende Udtryk de om den kongelige Familie circulerende Rygter: "Vi erklære paa det Utvetydigste, at Alt hvad der er publiceret om Kongens Hensigt at resignere, om Prindsen af Oraniens faste Beslutning at ville afstaae sin Ret til Thronen, om Udnævnelsen af et Regentskab m. m. er grebet af Luften, og mangler enhversomhelst Basis. Ligeledes er det usandt, at Kongen har til Hensigt at forlade Landet i længere Tid. Saaledes som det var Tilfældet ifjor, saaledes vil Kongen ogsaa iaar, naar den legislative Forsamling er endt, besøge sin Datter i Weimar, derfra vil han begive sig til sine Godser i Schlesien og over Luxemburg vende tilbage til sine Stater. Jtalien. Efter en Efterretning fra Rom af 30te Julii skal Cardinal Lambruschini have erholdt befaling til at forlade sit Bispesæde i Civitavecchia og begive sig til Rom. Neapel har nedlagt Protest imod Grassellinis Fjernelse fra Rom, og Grassellini forlanger at stilles for Retten. J en Skrivelse fra Rom af 31te Juli stadfæstes tildeels sidstnævnte Efterretning. Grassellini har nemlig tilmeldt den romerske Regjering, at han er beredt til ufortøvet at udlevere alle de til den hemmelige Reaction hørende Breve, der ere tilstillede ham af den tidligere Statssecretair Gizzi, og af hvilke den romerske Regjering vil vorde overbeviist om, at hiin Cardinal, og ikke han, har tilsigtet at forraade Staten. - Jesu Selskab har frivillig bidraget 5000 Sendi til den romerske Nationalgardes Uniformering; Nonnerne i Klosteret S. Domenico have i samme Øiemed tegnet sig for 1000 Scudi. – Naar Undersøgelsen er endt, skal der i Rom nedsættes en Krigsret, hvis Domme ufortøvet skulle fuldbyrdes. Folket er dybt krænket i sine Rettigheder og i sin Rolighed ved Sammensværgelsen. Hans Hellighed har ganske renonceret paa benaadningsretten i denne Sammensværgelse imod Staten. - Om faa Dage skal Pavestatens saakaldte Stænderforsamling aabnes. Medlemmerne, der tildeels høre til Advocatstanden, skulle være frihedselskende, energiske Mænd. J Rom, hvor Paven selv foretager Valget, ere valgte Fyrst Berberini og Advocat Vannutelli. Af Augsb. Allg. Zeitung's Numer af 24de Juli d. A. har Politiet ladet udtage eller rettere afklippe de under Rubriken: "Grassellins Afsættelse - Sammensværgelsesrygter i Rom meddeelte Correspondentefterretninger, og saaledes unddraget dem fra offentlig Bekjendtgjørelse. - Fornævnte Tidende melder fra Rom under 31te Juli, at Cardinalerne for det retrograde Parti, paa hvilke Folkets Mistanke om Deeltagelse i det sidste opdagede Complot hviler, skulle have bedet Paven om Offentlighed i denne Proces, for at deres Uskyldighed kunde komme for Dagens Lys. - Reglementet for Nationalgarden er nu udstedet. Fængslerne i Engelsborg ere propfulde. Statssecretair Ferretti finder det ikke under sit Embedes Værdighed selv at mønstre og commandere Borgergarden. De Fremmede, siger han, skulle erfare, at vi ogsaa forstaae at commandere".
Viborger Samler, 1847-08-17
Franske Blade melde fra Rom under 29de Juli, at den officielle Efterretning er indløben om Ferraras Rømning af Østerrigerne, der have trukket sig tilbage til Fæstningen.
Viborger Samler, 1847-08-17
Indenlandske Efterretninger. saae Det er ret interessant at lægge Mærke til, at i en Fortegnelse over de Leiligheder, hvorved den engelske Marine fra 17931815 har udmærket sig, og hvori Deeltagelse berettiger til Guldmedaille, som forefindes i en Bekjendtgjørelse fra det engelske Admiralitet i Juliheftet af United Service Journal, nævnes ikke Slaget paa Kjøbenhavns Rhed den 2den April 1801. Ansees det i England officielt ikke for hæderligt? (Færl.)J Borgerrepræsentanternes Møde afvigte Torsdag er det nu definitivt blevet besluttet, at Kjøbenhavn skal belyses med Gas, i hvilken Anledning der nu skal indledes Forhandlinger med en privat Entrepreneur, hvis Tilbud har fremkaldt den nævnte Beslutning. Forinden denne Plan imidlertid bliver realiseret – hvormed det vel endnu har lange Udsigter – ville de fleste af de større Boutiker, Udsalgsteder og Huse paa Østergade blive forsynede med denne smukke Belysning, idet en Hr. Stuhlmann, der har anlagt Gassometret ved Casino, har tilbudt sig at belyse de nævnte Steder med Gas for den halve Priis af hvad den almindelige Belysning koster. (Ah. Av.)
Viborger Samler, 1847-08-17
For nogle Dage siden sprang en af Politiet anholdt Person ud af Vinduet paa Kjøbenhavns Politikammer. Han optoges i Gaarden, svømmende i sit Blod, og bragtes med en Contusion i Hovedet paa Hospitalet.
Viborger Samler, 1847-08-17
J denne Tid skal der i Nærheden af Frederiksborg være opdaget et mærkeligt Bedrageri, hvis Sammenhæng er følgende: En Bonde havde for flere Aar siden hos sig i Huset en gammel Kone, der havde lagt sig flere hundrede Rigsbankdaler tilbedste. Disse Penge vilde Bonden gjerne have Fingre i efter hendes Død; han slog ofte paa, at hun skulde testamentere ham dem, men forgiæves, thi hun agtede at efterlade sin Formue til en fattig Slægtning. Omsider blev hun farlig syg, og da det var paa hendes Yderste, aftalte Bonden en skammelig List med en Huusmand og hans Kone med Løfte om en rundelig Godtgjørelse. Jkke saasnart havde den gamle Kone lukket sine Øine, førend hendes Liig blev slæbt ud i Loen; Huusmandskonen lagde sig i den Afdødes Seng, der blev sendt Bud efter en Jurist, og denne skrev efter den PsendoDøendes Dictat et Testament, hvori Bonden indsattes til Universalarving, og som til Vitterlighed underskreves af Huusmanden. Da dette var skeet og Juristen havde begivet sig bort, stod den Levende op; Liget lagdes atter i Sengen, og Bonden var uanfægtet Arving af det Hele. Dog Samvittigheden piinte Huusmandskonen; for kort Tid siden blev hun syg, og hun havde ingen Ro eller Rist, førend hun havde aabenbaret det Hele for Herredsfogden. Denne har nu ladet Bonden arrestere, og der er lagt Sag an imod ham for Arvesvig og Falsum. (Ah. Av.)
Viborger Samler, 1847-08-17
Ved Nestved holdtes i Fredags et Velkomstgilde ombord paa det for et derværende Jnteressentskab byggede Dampskib "Dragen". Blandt Skaalerne var en for Machanicus Baumgarten i Kjøbenhavn (der var fulgt med Skibet for at aflevere det), fra hvis Værksted det første Sødampskib i Danmark er udgaaet.
Viborger Samler, 1847-08-17
Odense, den 14de August. Jgaar tildrog sig den sørgelige Begivenhed, at en 13-aarig Dreng fra Kjerteminde, der var i Feriebesøg hos Bekjendte her i Byen, kom til Skade ved en Lee. Han var med en mindre Dreng, en Søn af den Mand, hos hvem han opholdt sig i Besøg, gaaet ud i Marken, hvor Karlen høstede. Medens Karlen havde fjernet sig et Øieblik, vil den mindre Dreng prøve Leen; den Anden, der seer, at han ikke kan føre den, beder at han maa faae fat paa den, løber til og saarer sig saa haardt paa den i skraa Retning paa Jorden staaende Lee, at han forblødte sig, uagtet der strax hentedes Lægehjelp. En Pulsaare i Inderlaaret var skaaren over og Lægen skal have erklæret, at han ikke kunde have frelst ham, om han end havde været tilstede i samme Øieblik, da Ulykken skeete. Han skulde have reist hjem om nogle Dage med sin Søster, der ogsaa er her i Besog, men tilføres nu sine stakkels Forældre som et Liig disses Sorg maa være desto større, da de for nogen Tid siden ogsaa meget pludseligt mistede en 14-aarig Datter. (Hp. Av.)J Landsbyen Padenstedt ved Neumünster udbrød den 3die De, om Formiddagen, da næsten alle Byens Jndvaanere vare sysselsatte i Marken med Høsten, en Jldebrand, som i en Tid af en Time lagde 5 Gaarde, ialt 14 Bygninger, i Aske. En lille Dreng, der vilde redde sin Geed af det brændende Huus, blev Jldens Bytte. Den anrettede Skade er meget stor, da foruden flere Stykker Qvæg, det avlede Hø, den tildeels indhøstede Rug og alt Bohave i Husene blev et Rov for de paa Grund af den store Tørke hurtig om sig gribende Luer. Alle Tjenestefolkene have mistet hele deres Eiendom. Jldens Opkomst troes at hidrøre fra en Dreng, der legede med en Nøglebøsse.
Viborger Samler, 1847-08-17
J "Augsb. allg. 3te." findes en Artikel fra SlesvigHolsteen, hvori Brevskriveren, efter først at have holdt sine Landsmænd en alvorlig Straffeprædiken for deres Mangel paa Kraft og Udholdenhed, opfordrer dem til at tage bestemte Forholdsregler." Hvori disse bestemte Forholdsregler, skulle bestaae, er ikke nærmere betegnet; men der er dog givet et Vink derom. Brevskriveren bebreider nemlig de slesvigske og holsteenske Stænder, at de i Aaret 1846 gik fra hinanden, istedetfor at de burde have erklæret sig permanente, og naar man nu veed, at den hele slesv. holst. Correspondance i de tydske Blade føres efter en enig og velordnet Plan, saa kan man være temmelig viis paa, at dette Vink indeholder en Hentydning paa, hvad der er besluttet i det slesv. holst. Hovedqvarteer, og at man til næste Aar kan vente, at der paa det slesv.holst. Theater vil blive givet en lille Scene af den franske Revolution. J saa Henseende er det ret heldigt, at det til næste Aar er den slesvigske Stænderforsamling, som først vil blive sammenkaldt. Baade vil her sikkert fremtræde en stærkere Minoritet end forrige Gang, og denne Forsamling afholdes tillige paa en Grund, hvor man uden videre kan afvise al fremmed Jndblanding. (L. F. St. Td.)
Viborger Samler, 1847-08-17
Fra Slesvig vil der, efter Forlydende, blive sendt en Deputation, bestaaende af Borgemesteren, een af Senatorerne og flere af Stadens deputerede Mænd, til Hofleiren, paa Fahr. J hvad Ærinde denne specielle Mission afgaaer, vides endnu ikke; men desto flere Formodninger er der i Omløb derom. (Flensb. Td.)¬
Viborger Samler, 1847-08-17
J Natten til d. 10de De, da Alt laa i den dybeste Søvn, udbrød Jldløs i een af Oeconomi=Bygningerne paa det adelige Gods Lindau, i danischwolder Godsdistrict, hvorved 3 store Lade- og Staldbygninger bleve lagte i Aske. Som Følge af de saa let antændelige Straatage, indebrændte derved desværre 2 Mennesker, en Kohyrde og en Svinehyrde. (Kiel. Correspd. Bl.)
Viborger Samler, 1847-08-17
Aalborg, den 16de August. En sørgelig Begivenhed tildrog sig i Uveiret sidste Fredag, idet Lynilden et Stykke fra Hjermitslevgaard i Vendsyssel dræbte Kudsken paa en Vogn. Et ungt Menneske her fra Byen, som sad ved Siden af ham, syntes vidunderligen at være bleven beskjærmet ved en Paraplui, der splintredes af Lynilden, som endog ramte hans Hovedbedækning og tilføiede ham en Besvimmelse, men til al Lykke skaante Livet. (Ab. A.)
Viborger Samler, 1847-08-17
Efter Forlydende skulle nogle duelige og kyndige Mænd have forenet sig om, naar den Lassenske Sag, der i denne Tid skal være under endelig Paakiendelse, saaledes er endt i Trykken at udgive saavel Proceduren som de Præliminarier, der foregik for Commissoriet blev udfærdiget, og de senere i Anledning af Undersøgelserne opstillede Betragtninger. Det omtvivles ingenlunde at hine Mænd, der ikke staae i noget Afhængighedsforhold, uden Persons Anseelse ville fremstille Sagen og de handlende Personer i sit sande Lys. (Hjørr. Av.) Aarhuus, den 13de August. Ved at grave Grunden til et Huus paa Rosensgade har man i disse Dage, i en Dybde af 3 til 4 Alen, fundet Skelettet af et fuldvoxent Menneske, der laa heelt og holdent; men da man rørte ved det, faldt det for Størstedelen hen i Støv. Efter Tilsyneladende maa det have ligget der i flere hundrede Aar. (Aarh. Av.) Viborg. Uagtet det varme Veirligt, vinde det herværende Skuespillerselskabs Forestillinger dog efterhaanden større Freqvents, og kan det ikke nægtes, at de fleste af de givne Stykker ialmindelighed fra Fleertallet af de Spillendes Side ere blevne udførte med en Præcision, der ikke har kunnet andet end tiltrække Publicums Jnteresse for Selskabet. Jmorgen Aften vil man faae at see et muntert lille Stykke: "Villiam og Emma, der ikke tidligere er opført her, men som overalt, hvor det er blevet givet, er blevet modtaget med meget bifald, og med denne Forestilling slutter Selskabet sine Abonnementsforestillinger. Hagbarth og Signe", der paa Fredag skal opføres til Benefice for Hr. Søeborg, er et af Øehlenschlagers Mesterværker, og Stykket behøver saaledes ingen Anbefaling derimod kunde det nok for Beneficiantens Skyld være i sin Orden at anbefale denne Forestilling til et talrigt Besøg, i hvorvel det maae formenes, at Kunstnerens Præstationer af Publicum ere saaledes anerkjendte, at en slig Erindring i den Retning kan ansees for overflødig.
Viborger Samler, 1847-08-17
Handels= og Skibs-Efterretninger. Champagnehøsten tegner i Aar til at blive saa udmærket, som den ikke har været i Mands Minde.
Viborger Samler, 1847-08-17
Det er nu bestemt at sælge Dampskibet Ganges, som man i Anledning af Nicobaroernes Beseiling kjøbte for 50,000 Rbd., og for hvis myreædte Levninger man nu venter at faae i det Høieste en halv Snees Tusinde Rigsdaler. Samtidig er det besluttet, derovre i Jndien at indkjøbe en Skonnert, der skal bevæbnes med en 6 a 8 Kanoner. Hvad den skal bruges til, er ikke let at indsee; det midlertidige Anlæg paa Nicobarøerne er allerede saa godt som faldet sammen; de hertil leiede Chinesere ere enten bortdragne eller døde. Dersom Jndkjøbet af Skonnerten maatte betragtes som et Forvarsel om, at man fremdeles tilsigtede at colonisere Nicobarøerne, vilde vi ansee det for noget af det Uklogeste og Sørgeligste, der er skeet her(Fdrl.) i meget lang Tid.
Viborger Samler, 1847-08-17
Tilførselen til Kbhavn af ny Rug er efter Omstændighederne temmelig stor, og Prisen herfor er 6 a 7 1/2 Rbd. pr. Tde. Russisk Rug solgtes ved Auction den 11te De, i Partier til 5 Rbd. 5 Mk. a 6 Rbd. 1 Mk. 12 s. pr. Td. (Bl. Td.)
Viborger Samler, 1847-08-17
En Landmand i Nærheden af Odense har iaar efter 2 Tdr. Rugudsæd i disse Dage hjemkjørt 69 Traver. Regner man nu efter almindelig Maalestok 6 Skpr. af hver Trave, har denne Mand avlet 5 Tdr. 6 Skpr. Rug, eller 3 Tdr. 1 1/2 Skp. (Hp. Av.) pr. Skjeppe Udsæd, omtrent 26 Fold.
Viborger Samler, 1847-08-17
Viborg Torvepriser, den 14de August: Rug 7 Rbd. 2 Mk. a 8 Rbd. 4 Mk., Byg 5 Rbd. 2 Mk. a 5 Rbd. 4 Mk., Havre, 3 Rbd., alt pr. Td., nye Kartofler 2 Mk. 8 s. pr. Skp.; fersk Flesk 12 a 14 s., røget dito 16 a 18 s., Oxekjød 10 a 12 s., Smør 19 a 22 s., Ost 6 a 7 s. pr. 4; Æg 16 s. Snesen.
Viborger Samler, 1847-08-17
Jfølge private Efterretninger er Kartoffelsygdommen fremtraadt med umiskjendelige Symptomer i Omegnen af Kiel. Der er ingen Grund til at antage, at den vil udeblive; men dersom Efteraaret ei vil blive for tørt, vil Kartoffeludbyttet blive temmelig rigt iaar, og det er eiheller sagt, at Sygdommen vil blive saa ødelæggende som den var det første Aar, da Kartoflerne det sidste Aar holdt sig ret godt, og de Pletter, der vare tilstede ved Optagningen, ei forstørredes.
Viborger Samler, 1847-08-17
Kornhøsten kan i det Hele taget kaldes god iaar, Kartoffelavlen er indskrænket betydeligt alle Steder af Frygt for Sygdommen, saa at dens Mislykken af denne Grund vil være mindre følelig, end i de foregaaende Aaringer. (L. F. St.)
Viborger Samler, 1847-08-17
Reisende med Dampskibet Chr. VIII. fra Kallundborg. til Aarhuus, den 15de August: Cand. theol. Salomonsen og Nyholm, Procurator Kastrup, Cand. theol. Prangen med Kone og Barn, Capt. Sveistrup, Baron Rosenkrantz, Dhrr. Rosenkrone, Kobbersm. Raun, Procurator Næstved, Grønlund, Friedemann og Glarmester Poser, samt Frue Seidelin.